คำสั่งหัวหน้าคณะรักษาความสงบแห่งชาติคำสั่งหัวหน้าคณะรักษาความสงบแห่งชาติที่ ๓๕/๒๕๕๙เรื่องมาตรการในการแก้ไขปัญหาการครอบครองและใช้ประโยชน์ที่ดินป่าภูทับเบิกในท้องที่ตำบลวังบาลและตำบลบ้านเนินอำเภอหล่มเก่า จังหวัดเพชรบูรณ์ โดยที่ปรากฏว่าพื้นที่ป่าภูทับเบิกในท้องที่อำเภอหล่มเก่าจังหวัดเพชรบูรณ์ ซึ่งเป็นพื้นที่ป่าตามพระราชบัญญัติป่าไม้พุทธศักราช ๒๔๘๔ ที่อยู่ในพื้นที่ชั้นคุณภาพลุ่มน้ำ ชั้นที่ ๑ A ชั้นที่ ๑ B และชั้นที่ ๒ซึ่งเป็นแหล่งต้นน้ำลำธารที่สำคัญของแม่น้ำป่าสัก ถูกบุกรุก ถือครอง โดยฝ่าฝืนกฎหมายว่าด้วยป่าไม้และนำไปก่อสร้างโรงแรม สถานที่พักตากอากาศ และร้านค้าที่มีวัตถุประสงค์ในทางธุรกิจอีกทั้งสิ่งก่อสร้างดังกล่าวยังมีความไม่มั่นคงแข็งแรงตามหลักวิศวกรรมหรือมาตรฐานความปลอดภัยด้านวิศวกรรม ปิดกั้นทางไหลของน้ำและเสี่ยงต่อการพังทลายของดิน อันอาจก่อให้เกิดอุบัติภัยและความเสียหายแก่ชีวิตและทรัพย์สินของนักท่องเที่ยวและประชาชนในพื้นที่รวมทั้งส่งผลกระทบต่อระบบนิเวศน์ได้ จึงมีความจำเป็นต้องกำหนดมาตรการในการระงับปราบปราม และป้องกันการกระทำการที่มีผลกระทบในพื้นที่ป่าภูทับเบิกเพื่อให้เกิดความปลอดภัยในชีวิตและทรัพย์สินของประชาชน โดยเฉพาะอย่างยิ่งเพื่อให้มีการเร่งฟื้นฟูป่าภูทับเบิกให้กลับคืนสู่สภาพเดิมรวมทั้งอนุรักษ์ทรัพยากรป่าไม้ที่มีความสำคัญต่อระบบเศรษฐกิจ สังคม และสิ่งแวดล้อมอาศัยอำนาจตามความในมาตรา ๔๔ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗หัวหน้าคณะรักษาความสงบแห่งชาติโดยความเห็นชอบของคณะรักษาความสงบแห่งชาติจึงมีคำสั่ง ดังต่อไปนี้ข้อ ๑ ในคำสั่งนี้ป่าภูทับเบิก หมายความว่า ป่า ตามมาตรา ๔ (๑) แห่งพระราชบัญญัติป่าไม้ พุทธศักราช ๒๔๘๔ ในท้องที่หมู่ที่ ๑๔ บ้านทับเบิก หมู่ที่ ๑๖บ้านทับเบิกใหม่ หมู่ที่ ๑๗ บ้านนาสะอุ้ง ตำบลวังบาล และหมู่ที่ ๘บ้านน้ำเพียงดิน ตำบลบ้านเนิน อำเภอหล่มเก่า จังหวัดเพชรบูรณ์สิ่งปลูกสร้าง หมายความว่า โรงแรม ร้านค้าสถานที่พักตากอากาศอาคารหรือสถานที่ที่ใช้เพื่อประกอบธุรกิจให้บริการที่พักชั่วคราวสำหรับบุคคลอื่นโดยมีค่าตอบแทนสิ่งที่เป็นอันตราย หรือสิ่งที่ทำให้ป่าเสื่อมสภาพและสิ่งปลูกสร้างอื่นที่อาจก่อให้เกิดอุบัติภัยหรือส่งผลกระทบต่อระบบนิเวศน์ตามที่อธิบดีกรมป่าไม้ประกาศกำหนดเพิ่มเติมเจ้าหน้าที่ หมายความว่าผู้ว่าราชการจังหวัดเพชรบูรณ์ นายอำเภอหล่มเก่าผู้อำนวยการสำนักจัดการทรัพยากรป่าไม้ที่ ๔ สาขาพิษณุโลกพัฒนาสังคมและความมั่นคงของมนุษย์จังหวัดเพชรบูรณ์ และโยธาธิการและผังเมืองจังหวัดเพชรบูรณ์ผู้ช่วยเจ้าหน้าที่ หมายความว่าเจ้าหน้าที่ของรัฐหรือบุคคลใด ๆ ซึ่งเจ้าหน้าที่มอบหมายให้ดำเนินการตามคำสั่งนี้ข้อ ๒ ภายในพื้นที่ป่าภูทับเบิก ให้เจ้าหน้าที่มีอำนาจดังต่อไปนี้(๑)สั่งให้เจ้าของหรือผู้ครอบครองสิ่งปลูกสร้างออกจากป่าภูทับเบิกภายในเวลาที่กำหนดและงดเว้นการกระทำใดๆ ในป่าภูทับเบิก(๒)สั่งให้เจ้าของหรือผู้ครอบครองสิ่งปลูกสร้างในป่าภูทับเบิกรื้อถอน ทำลาย หรือกระทำการอื่นใดแก่สิ่งปลูกสร้างเพื่อให้ป่าภูทับเบิกกลับคืนสภาพเดิมหรือใกล้เคียงสภาพเดิม แล้วแต่กรณี เพื่อประโยชน์แก่รัฐในการเข้าฟื้นฟูและอนุรักษ์ทรัพยากรป่าไม้(๓)ยึด รื้อถอน ทำลาย หรือกระทำการอื่นใดแก่สิ่งปลูกสร้าง เพื่อให้ป่าภูทับเบิกกลับคืนสภาพเดิมหรือใกล้เคียงสภาพเดิม ในกรณีที่เจ้าของหรือผู้ครอบครองไม่ปฏิบัติตาม(๒) หรือไม่ปรากฏตัวเจ้าของหรือผู้ครอบครองสิ่งปลูกสร้างข้อ ๓ ให้เจ้าของหรือผู้ครอบครองชดใช้หรือออกค่าใช้จ่ายที่เกิดขึ้นจากการที่เจ้าหน้าที่ได้ปฏิบัติการอย่างหนึ่งอย่างใดตามข้อ๒ (๓)ข้อ ๔ การปฏิบัติหน้าที่ตามคำสั่งนี้ไม่อยู่ในบังคับของกฎหมายว่าด้วยวิธีปฏิบัติราชการทางปกครองและกฎหมายว่าด้วยการจัดตั้งศาลปกครองและวิธีพิจารณาคดีปกครองข้อ ๕ เจ้าหน้าที่และผู้ช่วยเจ้าหน้าที่ที่ปฏิบัติหน้าที่ตามคำสั่งนี้ที่กระทำไปตามอำนาจหน้าที่โดยสุจริต ไม่เลือกปฏิบัติ และไม่เกินสมควรแก่เหตุย่อมได้รับความคุ้มครองและไม่ต้องรับผิดทางแพ่ง ทางอาญา และทางวินัยแต่ไม่ตัดสิทธิผู้ได้รับความเสียหายที่จะเรียกร้องค่าเสียหายจากทางราชการตามกฎหมายว่าด้วยความรับผิดทางละเมิดของเจ้าหน้าที่ข้อ ๖ ในการปฏิบัติหน้าที่ตามคำสั่งนี้ให้เจ้าหน้าที่และผู้ช่วยเจ้าหน้าที่เป็นเจ้าพนักงานตามประมวลกฎหมายอาญาและเป็นพนักงานฝ่ายปกครองหรือตำรวจตามประมวลกฎหมายวิธีพิจารณาความอาญาข้อ ๗[๑] คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปสั่ง ณ วันที่ ๕กรกฎาคม พุทธศักราช ๒๕๕๙พลเอก ประยุทธ์ จันทร์โอชาหัวหน้าคณะรักษาความสงบแห่งชาติกัญฑรัตน์/ปริยานุช/จัดทำ๕ สิงหาคม ๒๕๕๙วิชพงษ์/ตรวจ๑๕ สิงหาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๕๐ ง/หน้า ๒๔/๕ กรกฎาคม ๒๕๕๙